Cel mai bine vândute medicamente în pandemie. Pe locul al treilea se plasează un brand produs în România.
Pandemia de COVID-19 a crescut vânzările din farmacii în luna martie. Cele mai cumpărate zece produse cumulează 55 milioane de unităţi. Vânzările Paracetamol au fost de trei ori mai mari faţă de perioada ianuarie-august 2019.
Într-un an de criză, medicamentele de răceală, durere sau pentru bolile de inimă au fost cele mai vândute zece produse, îţi spune Ziarul Financiar.Astfel că românii au cumpărat 374 milioane de cutii de medicamente în primele opt luni ale anului.Pe primul loc după volumele vândute este Nurofen, brandul britanicilor de la Reckitt Benckiser. Al doilea medicament vândut în pandemie a fost Parasinus, un brand pus pe piaţă tot de britanici.Iar pe locul al treilea se plasează un brand produs în România, Paracetamol. Brandul Paracetamol a intrat direct pe locul al treilea în topul celor mai căutate medicamente anul acesta, după ce anul trecut se afla pe locul 22.Paracetamol a fost substanţa activă inclusă în tratarea simpto melor uşoare de COVID-19, ceea ce a dus la o explozie a vânzărilor. Pentru a face faţă cererii, Zentiva a triplat capacitatea de producţie pentru paracetamol. Nu uita însă să nu te tratezi singur. Supradoza de Paracetamol este cauza principală a insuficienţei hepatice.-Locurile din top zece sunt împărţite egal de produsele luate cu prescripţie şi cele fără reţetă-Cele mai cumpărate zece produse au 15% din totalul vânzărilor de medicamente după volume din România -Pacienţii români au cumpărat 9,7 milioane de unităţi de Nurofen în primele opt luni din 2020-Parasinus are 7,7 milioane de unităţi vândute anul acesta-Paracetamol are 6,5 milioane de unităţi vândute în primele opt luni-Aspenter, pe locul 6 în top, are 6 milioane de unităţi vândute.